b'\n_START_ARTICLE_\nPagkakaibang Hilaga-Timog sa wikang Koreano\n_START_PARAGRAPH_\nMalaki ang pinagbago ng wikang Koreano sa pagitan ng dalawang estado dahil sa haba ng panahon ng pagkakahiwalay ng Hilaga at Timog Korea._NEWLINE_Ang Palatitikang Koreano, bilang itinakda ng Lipunan ng Wikang Koreano noong 1933 sa "Pagpapanukala para sa Pinag-isang Palatitikang Koreano" (Hangul: \xed\x95\x9c\xea\xb8\x80 \xeb\xa7\x9e\xec\xb6\xa4\xeb\xb2\x95 \xed\x86\xb5\xec\x9d\xbc\xec\x95\x88; RR: Hangeul Matchumbeop Tong-iran) ay ipinagpatuloy sa paggamit ng Hilaga at Timog matapos ang liberasyon ng Korea noong 1945, ngunit sa pagkakatatag ng Demokratikong Pangmadlang Republika ng Korea (hilaga) at ng Republika ng Korea (timog) noong 1948, nagkaroon ang dalawang estado ng mga pagkakaiba ng patakaran sa paggamit sa wika. Noong 1954, inalis ng Hilagang Korea ang mga patakaran sa paggamit ng Palatitikang Koreano (\xec\xa1\xb0\xec\x84\xa0\xec\x96\xb4 \xec\xb2\xa0\xec\x9e\x90\xeb\xb2\x95 Chos\xc5\x8fn\xc5\x8f Ch\xc5\x8fljab\xc5\x8fp). Baga ma\'t naging munting pagbabago lang iyon sa palatitikan (ortograpiya) na naglikha ng maliit na pagbabago doon sa ginagamit sa timog, mula roon, unti-unting nagbago mula sa isa\'t isa ang pamantayang wika sa Hilaga at Timog._NEWLINE_Noong mga panahong 1960, sa ilalim ng impluwensya ng ideolohiyang Juche ay dumating ang isang malaking pagbabago sa mga patakarang pangwika sa Hilagang Korea. Noong Enero 3, 1964 ay inilabas ni Kim Il-sung ang kaniyang mga turo ukol sa "Ilan sa mga Suliranin sa Pagpapaunlad ng Wikang Koreano" (\xec\xa1\xb0\xec\x84\xa0\xec\x96\xb4\xeb\xa5\xbc \xeb\xb0\x9c\xec\xa0\x84\xec\x8b\x9c\xed\x82\xa4\xea\xb8\xb0 \xec\x9c\x84\xed\x95\x9c \xeb\xaa\x87 \xea\xb0\x80\xec\xa7\x80 \xeb\xac\xb8\xec\xa0\x9c Chos\xc5\x8fn\xc5\x8fr\xc5\xadl Palj\xc5\x8fn Siki\'gi Wihan My\xc5\x8ft\' Kaji Munje), at noong Mayo 14, 1966, ukol sa paksang "Sa Wastong Pagtatama ng mga Pambansang Katangian ng Wikang Koreano" (\xec\xa1\xb0\xec\x84\xa0\xec\x96\xb4\xec\x9d\x98 \xeb\xaf\xbc\xec\xa1\xb1\xec\xa0\x81 \xed\x8a\xb9\xec\x84\xb1\xec\x9d\x84 \xec\x98\xb3\xea\xb2\x8c \xec\x82\xb4\xeb\xa0\xa4 \xeb\x82\x98\xea\xb0\x88 \xeb\x8d\xb0 \xeb\x8c\x80\xed\x95\x98\xec\x97\xac Chos\xc5\x8fn\xc5\x8f\xc5\xadi Minjokch\xc5\x8fk T\'\xc5\xadks\xc5\x8fng\xc5\xadl Olge Sally\xc5\x8f Nagal Te Taehay\xc5\x8f), kung saan ang mga patakarang sa "Pamantayang Wikang Koreano" (\xec\xa1\xb0\xec\x84\xa0\xeb\xa7\x90\xea\xb7\x9c\xeb\xb2\x94\xec\xa7\x91 Chos\xc5\x8fnmalgyub\xc5\x8fmjip) ay umiral sa taon ding iyon, ayon sa pagkakalabas ng Kumite ng Rebisyon ng Pambansang Wika na direktang nasa ilalim ng pangangasiwa ng gabinete. Mula noon, marami pang pagkakaiba ang umiral sa pagitan ng pamantayang wika ng Hilaga at Timog. Noong 1987, binago ng Hilagang Korea ang mga naunang patakaran, at nananatili pa rin iyong ginagamit magpa-hanggang ngayon. Bukod pa roon, ang mga patakaran sa paglalagay ng espasyo ay hiwalay na inihain sa "Pamantayang Alintuntunin sa Paglalagay ng Espasyo sa Pagsusulat ng Koreano" (\xec\xa1\xb0\xec\x84\xa0\xeb\xa7\x90 \xeb\x9d\x84\xec\x97\xac\xec\x93\xb0\xea\xb8\xb0\xea\xb7\x9c\xeb\xb2\x94, Chos\xc5\x8fnmal Tt\xc5\xadiy\xc5\x8fss\xc5\xadgigyub\xc5\x8fm) noong 2000 ngunit pinalitan na ng "Mga Alituntunin Para Sa Paglalagay ng Espasyo ng Pagsusulat ng Koreano" (\xeb\x9d\x84\xec\x97\xac\xec\x93\xb0\xea\xb8\xb0\xea\xb7\x9c\xec\xa0\x95, Tt\xc5\xadiy\xc5\x8fss\xc5\xadgigyuj\xc5\x8fng), na inilimbag noong 2003._NEWLINE_Ipinagpatuloy ng Timog Korea ang paggamit ng Hangeul Matchumbeop Tong-iran gaya ng pagkakatakda nito noong 1933, hanggang sa pagkaka-amyenda nito, ang "Palabaybayang Koreano" (\xed\x95\x9c\xea\xb8\x80 \xeb\xa7\x9e\xec\xb6\xa4\xeb\xb2\x95 Hangeul Matchumbeop), kasama ng "Mga Regulasyon ng Pamantayang Wika" (\xed\x91\x9c\xec\xa4\x80\xec\x96\xb4 \xea\xb7\x9c\xec\xa0\x95, Pyojuneo Gyujeong), ay nailimbag noong 1988, na nananatiling ginagamit ngayon.'